รัฐบาลไทย-ข่าวทำเนียบรัฐบาล-รมต.เกษตรฯ เฉลิมชัย ติดตามความก้าวหน้าการพัฒนาแหล่งน้ำในลุ่มน้ำคลองตะกั่วป่า
วันอังคารที่ 16 พฤศจิกายน 2564
รมต.เกษตรฯ เฉลิมชัย ติดตามความก้าวหน้าการพัฒนาแหล่งน้ําในลุ่มน้ําคลองตะกั่วป่า
รมต.เกษตรฯ เฉลิมชัย ติดตามความก้าวหน้าการพัฒนาแหล่งน้ําในลุ่มน้ําคลองตะกั่วป่า เพื่อช่วยเหลือพี่น้องประชาชนทั้งในเรื่องน้ําหลากและการขาดแคลนน้ํา
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ติดตามการพัฒนาแหล่งน้ําในพื้นที่ชลประทานจังหวัดพังงา ณ ศูนย์พัฒนาเด็กเล็กองค์การบริหารส่วนตําบลท่านา อ.กะปง จ.พังงา ซึ่งมีโครงการชลประทานที่มีอยู่ในจังหวัดพังงา ทั้งหมด 166 โครงการ มีพื้นที่รับประโยชน์ จํานวน 60,960 ไร่ ประกอบด้วย 1) โครงการชลประทานขนาดเล็ก ในพื้นที่ชลประทาน 22,000 ไร่ จํานวน 151 โครงการ 2) โครงการพระราชดําริ ในพื้นที่ชลประทาน 9,160 ไร่ ได้แก่ ฝายทดน้ํา 7 แห่ง ในพื้นที่ชลประทาน 6,560 ไร่ และอาคารอัดน้ํา 3 แห่ง พื้นที่ชลประทาน 2,600 ไร่ และ 3) โครงการชลประทานขนาดกลาง ในพื้นที่ชลประทาน 29,800 ไร่ ฝายทดน้ํา 5 แห่ง โดยในพื้นที่จังหวัดพังงานี้ ไม่มีแหล่งเก็บกักน้ําประเภทอ่างเก็บน้ําที่จะใช้ในการบริหารจัดการน้ํา ส่งผลให้เกิดน้ําหลาก ลุ่มน้ําคลองตะกั่วป่า และลุ่มน้ําคลองพังงา อีกทั้งยังส่งผลให้ขาดแคลนน้ําในช่วงเดือนธันวาคม ถึงมีนาคมด้วย
สําหรับความก้าวหน้าในการพัฒนาลุ่มน้ําคลองตะกั่วป่า อ.ตะกั่วป่า อ.กะปง จ.พังงา กระทรวงเกษตรฯ โดยกรมชลประทาน ได้ศึกษาความเหมาสมของอ่างเก็บน้ําแล้วเสร็จ จํานวน 3 โครงการ อยู่ระหว่างการศึกษาความเหมาะสม จํานวน 8 โครงการ และอาคารอัดน้ําที่อยู่ระหว่างการศึกษา จํานวน 4 โครงการ
นอกจากนี้ รัฐมนตรีว่าการกระทรวงเกษตรและสหกรณ์ยังได้รับฟังการรายงานความคืบหน้าโครงการฝายคลองท่านา หากแล้วเสร็จจะสามารถสนับสนุนพื้นที่การเกษตร (สวนปาล์มน้ํามัน) 250 ไร่ และลดปัญหาการกัดเซาะในฤดูน้ําหลาก และโครงการฝายคลองสวนพลูพร้อมระบบส่งน้ํา ซึ่งอยู่ระหว่างเตรียมงาน คาดว่าจะเริ่มการก่อสร้างได้ภายในเดือนมกราคม 2565 หากดําเนินการแล้วเสร็จ จะสามารถช่วยแก้ปัญหาการขาดแคลนน้ําอุปโภค-บริโภค ให้ราษฎรหมู่ที่ 4 และ 9 จํานวน 600 ครัวเรือน และพื้นที่การเกษตร จํานวน 300 ไร่
อย่างไรก็ตาม กรมชลประทานได้เตรียมโครงการที่จะเสนอขอตั้งงบประมาณปี 2566 ของจังหวัดพังงา ได้แก่ 1) โครงการฝายบ้านกะปง หมู่ที่ 2 ต.กะปง อ.กะปง เพื่อลดการพังทลายเสียหายของตลิ่งบริเวณลําคลองกะปง และดักตะกอนในลําน้ําในฤดูน้ําหลาก และเก็บกักน้ําไว้ในลําน้ําในช่วงฤดูแล้ง และสนับสนุนพื้นที่เพาะปลูก 150 ไร่ 2) โครงการฝายดักตะกอนคลองบางม่วง (แห่งที่ 2) หมู่ที่ 1 ต.บางม่วง อ.ตะกั่วป่า เพื่อลดการพังทลายเสียหายของตลิ่งบริเวณลําคลองบางม่วงและดักตะกอนในลําน้ําในฤดูน้ําหลาก และเก็บกักน้ําไว้ในลําน้ําในช่วงฤดูแล้ง และสนับสนุนพื้นที่เพาะปลูก 150 ไร่ 3) โครงการปรับปรุงระบบท่อส่งน้ําสายใหญ่ และปรับปรุงระบบท่อส่งน้ําสายแยกขวา ฝายคลองทับยาว อันเนื่องมาจากพระราชดําริ หมู่ที่ 1 ต.เหล่ อ.กะปง เพื่อช่วยแก้ไขปัญหาการขาดแคลนน้ําสําหรับอุปโภค-บริโภคให้ราษฎรหมู่ที่ 1,2,3,4 และ 5 จํานวน 650 ครัวเรือน และพื้นที่การเกษตร จํานวน 1,500 ไร่ และ 4) โครงการปรับปรุงระบบท่อส่งน้ําสายใหญ่ และปรับปรุงระบบท่อส่งน้ําสายแยกขวา ฝายคลองทับยาว อันเนื่องมาจากพระราชดําริ หมู่ที่ 1 ต.เหล่ อ.กะปง เพื่อช่วยแก้ไขปัญหาการขาดแคลนน้ําสําหรับอุปโภค-บริโภคให้ราษฎรหมู่ที่ 1,2,3,4 และ 5 จํานวน 650 ครัวเรือน และพื้นที่การเกษตร จํานวน 1,500 ไร่
"กระทรวงเกษตรฯ พร้อมที่จะเข้ามาช่วยแก้ไขปัญหาให้กับพี่น้องประชาชนและพี่น้องเกษตรกร งบประมาณที่กระทรวงเกษตรฯ จัดสรรมา จะต้องสร้างประโยชน์ให้กับพี่น้องประชาชนให้มากที่สุด ซึ่งในวันนี้พูดได้เต็มปากว่าวันที่รับปากว่าจะทําให้พี่น้องชาวพังงาเราทําได้จริง และสําหรับโครงการต่าง ๆ ที่กรมชลประทานนําเสนอในปีงบประมาณ 66 ยืนยันว่าได้ดําเนินตามแผน และบรรจุเข้างบประมาณเรียบร้อยแล้ว ส่วนโครงการที่ขอเร่งด่วน ที่จะสามารถช่วยเหลือพี่น้องในพื้นที่ได้ ได้มอบหมายให้กรมชลประทานพิจารณาจัดสรรงบประมาณเพื่อดําเนินการโดยเร่งด่วน สําหรับในส่วนของสหกรณ์การเกษตรตะกั่วป่า ที่เสนอขอก่อสร้างอาคารโครงคลุมรวบรวมผลผลิตในการเกษตรได้มอบหน่วยงานที่เกี่ยวข้องจัดหางบประมาณเพื่อมาสร้างประโยชน์ให้กับพี่น้องประชาชนอย่างคุ้มค่าที่สุด" ดร.เฉลิมชัย กล่าว